CELEX: 62008CN0279
Language: mt
Date: 2008-06-25 00:00:00
Title: Kawża C-279/08 P: Appell ippreżentat fil- 25 ta' Ġunju 2008 mill-Kummissjoni tal Komunitajiet Ewropej mis-sentenza mogħtija mill-Qorti tal-Prim'Istanza (Il-Ħames Awla Estiża) fl- 10 ta' April 2008 fil-kawża T-233/04, Ir-Renju ta' l-Olanda, sostnut mir-Repubblika Federali tal-Ġermanja vs Il-Kummissjoni tal Komunitajiet Ewropej

30.8.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 223/30
            
         Appell ippreżentat fil-25 ta' Ġunju 2008 mill-Kummissjoni tal Komunitajiet Ewropej mis-sentenza mogħtija mill-Qorti tal-Prim'Istanza (Il-Ħames Awla Estiża) fl-10 ta' April 2008 fil-kawża T-233/04, Ir-Renju ta' l-Olanda, sostnut mir-Repubblika Federali tal-Ġermanja vs Il-Kummissjoni tal Komunitajiet Ewropej
   (Kawża C-279/08 P)
   (2008/C 223/47)
   Lingwa tal-kawża: L-Olandiż
   Partijiet
   
      Appellanti: Il-Kummissjoni tal-Komunitajiet Ewropej (rappreżentanti: H. van Vliet, K. Gross u C. Urraca Gaviedes, aġenti)
   
      Appellati: Ir-Renju ta' l-Olanda, Ir-Repubblika Federali tal-Ġermanja
   Talbiet ta' l-appellanti
   
               —
            
            
               Prinċipalment:
               
                           a)
                        
                        
                           tannulla s-sentenza appellata;
                        
                     
                           b)
                        
                        
                           tiddikjara r-rikors għall-annullament tad-deċiżjoni inammissibbli; u
                        
                     
                           c)
                        
                        
                           tikkundanna lir-Renju ta' l-Olanda għall-ispejjeż tal-proċeduri quddiem il-Qorti tal-Prim'Istanza u quddiem il-Qorti tal-Ġustizzja;
                        
                     
         
               —
            
            
               Sussidjarjament:
               
                           a)
                        
                        
                           tannulla s-sentenza appellata;
                        
                     
                           b)
                        
                        
                           tiċħad ir-rikors għall-annullament tad-deċiżjoni;
                        
                     
                           c)
                        
                        
                           tikkundanna lir-Renju ta' l-Olanda għall-ispejjeż tal-proċeduri quddiem il-Qorti tal-Prim'Istanza u quddiem il-Qorti tal-Ġustizzja.
                        
                     
         Aggravji u argumenti prinċipali
   
               —
            
            
               L-ewwel aggravju mressaq mill-Kummissjoni huwa intiż sabiex juri li l-Qorti tal-Prim'Istanza żbaljat meta ddikjarat ir-rikors ippreżentat mill-Olanda ammissibbli.
               Fil-fatt, il-Kummissjoni tqis li mill-ġurisprudenza tal-Qorti tal-Ġustizzja, u b'mod partikolari mid-digriet tal-Qorti tal-Ġustizzja fil-kawża C-164/02, jirriżulta li Stat Membru ma jistax jitlob l-annullament ta' deċiżjoni tal-Kummissjoni li fiha din ta' l-aħħar tiddikjara li miżura ta' għajnuna nnotifikata mill-imsemmi Stat Membru hija kompatibbli mas-suq komuni.
            
         
               —
            
            
               It-tieni aggravju (b'mod sussidjarju) jirrigwarda l-fatt li l-Qorti tal-Prim'Istanza żbaljat meta kkonkludiet li l-miżura kkontestata ma kinitx selettiva, jiġifieri li ma kinitx tiffavorixxi ċerti impriżi fis-sens ta' l-Artikolu 87(1) KE. Il-Kummissjoni ssostni wkoll li l-Qorti tal-Prim'Istanza żbaljat meta kkonkludiet li, anki jekk il-miżura tkun selettiva, din madankollu ma tikkostitwixxix miżura ta' għajnuna fid-dawl ta' l-iskop tagħha u minħabba li din il-miżura tkun iġġustifikata min-natura u mill-istruttura ġenerali tas-sistema.